***Zápis zo zasadnutia Komisie životného prostredia, výstavby a územného plánovania,  konaného dňa 10.09.2019 o 17:00 h. v zasadacej miestnosti obecného úradu.***

*Prítomní členovia komisie*: Ing. Ľuboš Bokor, Ing. Peter Slivenský, Ing. Peter Kiripolský, Ing. Marián Vajdečka, Rudolf Grác

*Ospravedlnení členovia komisie*: -

*Prítomní za obecný úrad*:  starostka - Božena Krajčovičová, Ing. Gabriela Nádaská

*Prizvaní*: Peter Bobek - stavebný dozor obce , p. Daniška – zástupca občianskej iniciatívy CHCEME ZDRAVÚ KRAJINU, Marián Krška, Jana Rídziková, Juraj Kučera, – zástupcovia spoločnosti NAFTA, a.s. Bratislava

**Program rokovania:**

1. Informácia o Prieskumnom vrte ,,Špačince 10“

2. Informácia o investičných akciách obce

3. rôzne

**Hlasovanie: za: 5 (Bokor, Slivenský, Kiripolský, Vajdečka, Grác )**

**proti: 0**

**zdržal sa: 0**

**Komisia odsúhlasila vyššie uvedený program rokovania.**

**1. Informácia o Prieskumnom vrte ,,Špačince 10“**

Zástupcovia spol. NAFTA, a.s. Bratislava odprezentovali svoju dlhodobú činnosť s prieskumnými a ťažobnými vrtmi ako na Slovensku, tak i v zahraničí a oboznámili komisiu so zámerom Prieskumného vrtu ,,Špačince 10 “, ktorý plánujú realizovať v našej obci, na obecnom pozemku, v katastri Jaslovce.

Po tejto prezentácii dostal slovo p.Daniška – zástupca občianskej iniciatívy CHCEME ZDRAVÚ KRAJINU, ktorý upozornil na riziká, ktoré vidí ich iniciatíva, a to predovšetkým: obavy o kvalitu spodných vôd, veľkú tektonickú porušenosť oblastí s vrtmi a prípadne aj v niektorých prípadoch - dlhodobé likvidovanie vrtov.

**Komisia berie na vedomie .**

**Hlasovanie: za: 5 (Bokor, Kiripolský, Slivenský,Vajdečka, Grác )**

**proti: 0**

**zdržal sa: 0**

*Z  komisie sa ospravedlnil a odišiel /o 19.00 hod./ 1 člen komisie – Ing. Peter Slivenský*

**2. Informácia o investičných akciách**

Stavebný dozor obce Peter Bobek informoval komisiu o priebehu prác na stavbe: Revitalizácia Sídlisko, IBV Panské diely – Dubová ul., Orechová ul. a Prekrytie kanála na ul. Záhumenická. Predložil a vysvetlil práce naviac ku všetkým 3 stavbám a zodpovedal na všetky položené otázky.

Starostka informovala komisiu o stavbe: Požiarna zbrojnica – problém s novovysúťaženým dodávateľom stavebných prác – CHVB, a.s. Jasl. Bohunice, ktorý stavenisko prevzal, ale v danom termíne nenastúpil a neozval sa ani po písomnej výzve na nástup prác.

Z dôvodu blížiacich sa daždivých období a následne zimného obdobia je nutné poriešiť zastrešenie tejto stavby. Urobí sa výber dodávateľa len na zastrešenie, aby mohlo byť zrealizované, čím skôr.

**Komisia berie na vedomie a súhlasí s novým výberom dodávateľa na zastrešenie stavby Požiarna zbrojnica.**

**Hlasovanie: za: 4 (Bokor, Kiripolský, Vajdečka, Grác )**

**proti: 0**

**zdržal sa: 0**

**3. Rôzne**

**A/** **Zmena 7/2019 Územného plánu obce Jaslovské Bohunice**

Komisia bola oboznámená s predloženým návrhom Zmeny 7/2019 Územného plánu obce Jaslovské Bohunice, spracovateľom Ing. arch. Petrom Odnogom.

**Komisia súhlasí s navrhnutými zmenami, pričom pri zmene 7e/2019 odporúča alt. 1., kde bude rešpektovaná jestvujúca trasa vzdušného vedenia 22 kV a vodovodného privádzača.**

**Hlasovanie: za: 4 (Bokor, Kiripolský, Vajdečka, Grác )**

**proti: 0**

**zdržal sa: 0**

**B/** Starostka a stavebný dozor oboznámili komisiu o **vykonaných prácach na Kostole sv.   
 Michala**

**Komisia berie na vedomie.**

**Hlasovanie: za: 4 (Bokor, Kiripolský, Vajdečka, Grác )**

**proti: 0**

**zdržal sa: 0**

**C/** Ing. Marián Vajdečka navrhuje **zrealizovanie prepojenia vjazdu z areálu Ubytovne a   
 jestvujúceho chodníka, ktorý vedie od kurtov do parku.**

Ing. Ľuboš Bokor navrhol, aby sa táto **trasa osvetlila.**

**Komisia súhlasí s predloženými návrhmi .**

**Hlasovanie: za: 4 (Bokor, Kiripolský, Vajdečka, Grác )**

**proti: 0**

**zdržal sa: 0**

..................................................  
 Ing. Ľuboš Bokor

predseda Komisie životného prostredia, výstavby a územného plánovania

zapísala: Gabriela Nádaská, 10.9.2019